als_Latn dik_Latn sag_Latn
Policia e Tiranës ia ka dorëzuar Prokurorisë çështjen e vdekjes së Blerta Pepas, pas një ndërhyrjeje në një spital privat në Tiranë. Policia ka ngritur dyshimet për “mjekim të pakujdesshëm” për 2 mjekët e huaj dhe anestezistin shqiptar. Kallëzmi penal është bërë për mjekun gjerman Meibus Ulf, grekun Jovan Kosta dhe mjekun reanimator Tefik Zhurda. Aktualisht anestezisti Tefik Zhurda ndodhet ende në gjendje të rëndë për jetën. Ai tentoi vetëvrasjen duke injektuar në trup sasi të lartë anestezie, pas vdekjes së adoleshentes.
Edhe Ministria e Shëndetësisë ka reaguar për ngjarjen tragjike, duke bërë të ditur se po ndjek nga afër ecurinë e gjendjes shëndetësore të mjekut reanimator, i cili po lufton me vdekjen në këto orë të vështira.
“Në pritje të përfundimit të hetimeve dhe daljes së rezultateve të ekspertizës mjeko-ligjore, Ministria e Shëndetësisë ka ngritur grupin e punës për ndjekjen e këtij rasti dhe do të marrë masat e duhura për këtë ngjarje të rëndë”, thuhet në reagimin e Minisrisë.
als_Latn als_Latn als_Latn